b'\n_START_ARTICLE_\nFactor de dist\xc3\xa0ncia focal\n_START_PARAGRAPH_\nEl factor de multiplicaci\xc3\xb3 de la dist\xc3\xa0ncia focal \xc3\xa9s un concepte que sempre ha existit -un objectiu "normal" per a una c\xc3\xa0mera de 35mm (24x36mm) era un gran angular per a una Rolleiflex o Hasselblad (6x6cm)- per\xc3\xb2 ha comen\xc3\xa7at a cobrar import\xc3\xa0ncia amb l\'aparici\xc3\xb3 de les c\xc3\xa0meres fotogr\xc3\xa0fiques digitals. \xc3\x89s el valor num\xc3\xa8ric pel qual ha de multiplicar-la dist\xc3\xa0ncia focal d\'un objectiu, per determinar la dist\xc3\xa0ncia focal equivalent respecte a una c\xc3\xa0mera de format 24 X 36 mm, per tal de saber quin objectiu seria en aquest format que ens serveix de refer\xc3\xa8ncia. El camp visual o enquadrament de la imatge que tenim associat al format de "pas universal" o de 35 mm de l\'\xc3\xbas de les c\xc3\xa0meres anal\xc3\xb2giques, les quals registren una imatge de 24 X 36 mm, mesura que se segueix mantenint en les c\xc3\xa0meres digitals anomenades de format complet "FF" (Full Frame)._NEWLINE_En una c\xc3\xa0mera digital amb un sensor d\'imatges m\xc3\xa9s petit que la mida "FF", es produeix un efecte de retallada de la imatge, ja que nom\xc3\xa9s s\'obt\xc3\xa9 una part central de la imatge projectada per l\'objectiu, el que t\xc3\xa9 com a conseq\xc3\xbc\xc3\xa8ncia que amb una mateixa dist\xc3\xa0ncia focal s\'obt\xc3\xa9 un angle de visi\xc3\xb3 menor.\n_START_SECTION_\nDist\xc3\xa0ncia focal\n_START_PARAGRAPH_\n\xc3\x89s un valor inherent a la construcci\xc3\xb3 \xc3\xb2ptica per invariable del format que triem.\n_START_SECTION_\nDiafragma\n_START_PARAGRAPH_\nEs mant\xc3\xa9 constant.\n_START_SECTION_\nEnquadrament i angle de registre de la imatge\n_START_PARAGRAPH_\nL\'angle varia segons el format. Com m\xc3\xa9s petit sigui, menor ser\xc3\xa0 l\'angle de registre i per tant comprendr\xc3\xa0 menys quantitat d\'espai en l\'escena. Exemple: Una imatge presa amb un objectiu de 50mm en una c\xc3\xa0mera digital de format APS-C, factor de multiplicaci\xc3\xb3 1,6, tindr\xc3\xa0 el mateix enquadrament que s\'obtindria amb una c\xc3\xa0mera de format complet de 24 X 36 mm i un objectiu de 80 mm.\n_START_SECTION_\nLluminositat\n_START_PARAGRAPH_\nNo afecta. Un objectiu 50mm en una c\xc3\xa0mera amb 1,6 de factor de multiplicaci\xc3\xb3 af: 1,8, seria com un objectiu de 80mm f: 1,8 en una c\xc3\xa0mera FF.\n_START_SECTION_\nEstabilitat\n_START_PARAGRAPH_\nPer preses a pols, sense tr\xc3\xadpode, \xc3\xa9s generalment utilitzada la norma de velocitat m\xc3\xadnima d\'exposici\xc3\xb3 de (1/dist\xc3\xa0ncia focal) segons per assegurar que la foto no surti moguda. Aquesta norma segueix sent v\xc3\xa0lida multiplicant pel factor de multiplicaci\xc3\xb3.'